2017. gada 4. jūlijā Noteikumi Nr. 389

Rīgā (prot. Nr. 33 34. §)

**Grozījumi Ministru kabineta 2011. gada 16. augusta noteikumos Nr. 649 "Trušu un kažokzvēru pārraudzības kārtība"**

Izdoti saskaņā ar

Ciltsdarba un dzīvnieku audzēšanas

likuma 12. panta pirmo daļu

Izdarīt Ministru kabineta 2011. gada 16. augusta noteikumos Nr. 649 "Trušu un kažokzvēru pārraudzības kārtība" (Latvijas Vēstnesis, 2011, 131. nr.; 2015, 124. nr.) šādus grozījumus:

1. Papildināt 6.1.3. apakšpunktu aiz vārda "svaru" ar vārdiem "divu, trīs un četru mēnešu vecumā".

2. Papildināt noteikumus ar 6.2punktu šādā redakcijā:

"6.2 Trušu ganāmpulka pārraugs kārto jauntruša izcelsmes ciltskartīti, ko dzīvnieka pārdošanas laikā izsniedz jauntruša īpašniekam. Jauntruša izcelsmes ciltskartītē norāda:

6.21. dzīvnieka īpašnieku un pārraudzības saimniecības numuru;

6.22. dzīvnieka identitātes numuru un dzimumu;

6.23. šķirni;

6.24. metienā dzimušo, atšķirto un apzīmēto dzīvnieku skaitu;

6.25. izcelšanos četrās paaudzēs, ja dati ir pieejami, – vecāku identitātes numuru, īpašnieku, adresi, eksterjera kopvērtējumu un dzīvmasu;

6.26. ziņas par dzīvnieka vakcinēšanu."

3. Svītrot 16.2. apakšpunktā vārdus "un dzīvnieku reģistrācijas žurnālā".

4. Izteikt 18. un 19. punktu šādā redakcijā:

"18. Pārraugs un vērtētājs katru gadu līdz 1. martam iesniedz kažokzvēru audzētāju organizācijā apkopošanai un analīzei šo noteikumu 17. punktā minēto vērtēšanas datu kopsavilkumu par iepriekšējo pārraudzības gadu.

19. Kažokzvēru audzētāju organizācija katru gadu līdz 1. augustam iesniedz datu centrā informāciju par organizācijas sastāvā esošajām šķirnes lauksaimniecības dzīvnieku audzēšanas saimniecībām iepriekšējā pārraudzības gadā, norādot saimniecības nosaukumu, ganāmpulka reģistrācijas numuru un saimniecībā audzējamās dzīvnieku sugas nosaukumu."

5. Svītrot 20. punktu.

Ministru prezidents Māris Kučinskis

Zemkopības ministrs Jānis Dūklavs